# Europako Kristau Higikunde Politikoa

Europako Kristau Higikunde Politikoa (ingelesezko sigla: ECPM) Europako hainbat herrialdetako kristau-alderdiek osatutako europar alderdi politikoa da. Gaur egun, bost kidek ordezkatzen dute Europako Legebiltzarrean.
ECPM Lakiteleken (Hungaria) "Europa kristau baten alde" biltzarrean sortu zuten 2002ko azaroan. 15 alderdik osatzen dute, gehienak txikiak, 15 herrialdetakoak –EBko estatukide direnak zein ez direnak–. 2010eko otsailean, Europa mailan alderdi politiko aintzatetsi zuten. Alderdiaren egoitza Amersfoorten (Herbehereak) kokatuta dago.
Europako Kristau Gazte Politikoak (ECPYouth) ECPMren gazte-erakundea da. ECPMrekin kidetutako europar iraskunde politikoa Sallux du izena (2016ko amaierara arte, Europarako Kristau Iraskunde Politikoa) –salz ("gatza") eta lux ("argia") hitzak elkartuz sortutako baliza-hitza–.

## Historia

ECPM, antolakunde gisa, 2002ko azaroan hasi zen, 15 herrialde baino gehiagoko alderdi politikoetako ordezkariek Europan kristau-politika egiteko aukera berriak aztertzea erabaki zutenean, Lakiteleken egindako "Europa kristau baten alde" biltzarrean. ECPM kristau-alderdi eta -elkarteekin hasi zen, bakoitzaren sinesbidea zein zen ere.
EBko herrialdeetako zein EBtik kanpokoetako (adib. Suitza, Ukraina eta Armenia) alderdiek esku hartu zuten lehenengo urte haietan, eta urtez urte haziz joan den higikundea sortu zuten. 2003an, ECPMk "Europarentzako Balioak" Lakitelekeko adierazpenean zortzi gida-oinarri hartu zituen, ECPMren Europari buruzko ikuspegia moldatu zutena. Tallinnen (Estonia), 2005eko urtarrilean, ECPMk bere lehenengo zuzendaritza hautatu zuen.
2005eko irailaren 15ean, herbeheretar legediaren arabera, elkarte gisa estatutuekin ofizialki erregistratu zen. 2007ko irailean, ECPMk oinarrizko programa berri bat onartu zuen 'Europari ekarpen kristau-soziala', funtsezko oinarriak lantzen dituena.
2009an, Batzar Nagusiak Europako Programa Politiko ofiziala onartu zuen, Lakitelekeko adierazpenean oinarrituta. 2010ean, Europako Legebiltzarrak europar alderdi politiko ofizialki aintzatetsi zuten; eta, beraz, dirulaguntzak jaso ahal izan zituen.
Gainera, ECPMk 2010ean Sallux sortu zuen, eta 2011n Europako Legebiltzarrak aintzatetsi zuen.
2014an, ECPMk lehenengo biderrez esku hartu zuen europar alderdi gisa. 2013tik 2016ra, zuzendaritzaren burua Peter Ösman diputatua izan zen, eta, 2016tik, Branislav Škripek europar diputatua.

## Kideak

ECPMk Europa osoan alderdi-kide eta elkarte-kideak ditu. Alderdikideak erregistratutako alderdi politikoak eta legebiltzar nazionaletako taldeak dira, eta elkartekideak erakundeak.

### Alderdi-kideak

| Herrialdea | Alderdia | Eserlekuak (Europako Legebiltzarra) | Eserlekuak (Biltzar nazionalak) |
| Alemania | C Aliantza – Kristauak Alemaniaren alde (Bündnis C) | – | – |
| Alemania | Alemaniako Sendien Alderdia (Familie) | 1 / 96ECR taldean | – |
| Armenia | Armeniako Batasun Kristau-Demokratikoa | Ez dago EBn | – |
| Austria | Austriako Kristau Alderdia (CPÖ) | – | – |
| Erresuma Batua | Kristau Herrien Aliantza (CPA) | Ez dago EBn | – |
| Errumania | Errumaniako Eslovakiar eta Txekiarren Batasun Demokratikoa (UDSCR) | – | 1 / 329 |
| Errumania | Nekazarien Alderdi Nazional Kristau-Demokratikoa (PNȚCD) | 1 / 33ECR taldean | – |
| Eslovakia | Kristau Batasuna (KU) | – | – |
| Espainia | Contigo Más | – | – |
| Frantzia | VIA, herriaren bidea | – | – |
| Georgia | Herri Alderdi Kristau-Demokratikoa | Ez dago EBn | – |
| Herbehereak | Kristau Batasuna (CU) | 1 / 29EPP taldean | 5 / 150 |
| Herbehereak | Alderdi Politiko Erreformatua (SGP) | 1 / 29ECR taldean | 3 / 150 |
| Italia | Nortasuna eta Ekintza (IDeA) | – | 1 / 315(goi-ganbera) |
| Irlanda | Giza Duintasunaren aldeko Aliantza | – | 1 / 60(goi-ganbera) |
| Kroazia | Kroaziako Subiranistak Kroaziar Hazkundea - Kroazia arrakastatsurako higikundea (Hrast) | 1 / 12ECR taldean | 4 / 151(1, Hrast) |
| Letonia | Esnaera | – | – |
| Moldavia | Herri Alderdi Kristau-Demokratikoa (PPCD) | Ez dago EBn | – |
| Mazedonia | INTEGRA – Mazedoniako Alderdi Kontserbadorea | Ez dago EBn | – |
| Polonia | Errepublikako Eskuina (PR) | – | – |
| Polonia | Benetako Politika Batasuna (UPR) | – | – |
| Portugal | Herri Alderdi Erregezalea (PPM) | – | – |
| Suitza | Herri Alderdi Ebanjelikoa (EVP-PEV) | Ez dago EBn | 3 / 200 |
| Ukraina | Batasun Kristau-Demokratikoa (CDU) | Ez dago EBn | – |

### Elkarte-kideak

* Europar Batasuna:
** Europako Kristau Gazte Politikoak (ECPYouth)
** Europako Aliantza Ebanjelikoa
* Alemania: Etika eta Balioen Erakundea
* Armenia: Armeniako Kristau Herriaren Batasuna
* Belgika: C'axent
* Bulgaria:
** Crown Bulgaria
** Rule Of Law
* Erresuma Batua: Jubileu Gunea
* Errumania:
** Areopagus Kristau Ikasketen eta Gaur Egungo Kulturaren Gunea
** Ijitoentzako Kristau Gunea
** Kristau Elkarte Demokratikoa
** Demokraziarako Errumaniako Iraskundea
** Worldteach Association
** PRO VITA Bukarest
* Espainia: Kristauak Demokrazian
* Frantzia: Zerbitzu Adiskidetsua
* Georgia: Kristau Erakunde Demokratikoa
* Herbehereak:
** Kristau Batasuna Ikerketa Erakundea
** Koroaren Finantza Ministerioak Iraskundea
** Sortaldeko Europako Heziketa Jardueren Iraskundea
** Schuman Europar Ikasketen Gunea
* Italia:
** Cercasi un Fine Elkartea
** Demokrazia eta Askatasunaren aldeko Batasuna
* Moldavia:
** Moldaviako Europar Iraskundea
** Kristau-Demokraziaren Moldaviako Iraskundea
* Portugal: Alternativa Portugal
* Serbia: Ikasketa Kristau-Demokratikoen Gunea

## Erreferentziak

* ↑ (Ingelesez) «What Sallux stands for» sallux (Noiz kontsultatua: 2021-04-03).
* ↑ (Ingelesez) Grants from the European Parliament to political parties at European level 2004-2012. .
* ↑ (Ingelesez) «Our origins» ECPM (Noiz kontsultatua: 2021-04-03).
* ↑ (Ingelesez) «Our members and associates» ECPM (Noiz kontsultatua: 2021-04-03).

## Kanpo estekak

* ECPYouth gazte-erakundearen webgunea
* Sallux iraskundearen webgunea
* Datuak: Q1377279
* Multimedia: European Christian Political Movement / Q1377279